b'\n_START_ARTICLE_\nLudwig Adolf Peter zu Sayn-Wittgenstein\n_START_SECTION_\n\xc5\xbdivljenje\n_START_PARAGRAPH_\nLeta 1781 je pri\xc4\x8del svojo voja\xc5\xa1ko slu\xc5\xbebo v Semjonovskem polku; leta 1790 je bil povi\xc5\xa1an v korneta, leta 1792 v podporo\xc4\x8dnika in leta 1793 v majorja v lahkem ukrajinskem konjeni\xc5\xa1kem polku. Z njim se je bojeval proti Poljakom._NEWLINE_Leta 1798 je bil povi\xc5\xa1an v polkovnika in leta 1799 v generalmajorja; naslednje leto je postal poveljnik Mariupolskega huzarskega polka. Z njim je leta 1805 sodeloval v bojih proti Avstriji in naslednje leto v bojih proti Turkom na Kavkazu._NEWLINE_Leta 1807 je bil povi\xc5\xa1an v generalporo\xc4\x8dnika in imenovan za poveljnika Imperialnega gardnega huzarskega polka._NEWLINE_Med veliko patriotsko vojno se je odlikoval; leta 1817 se je vrnil nazaj v Rusijo in naslednje leto postal poveljnik 2. armade ter dr\xc5\xbeavni svetnik._NEWLINE_Leta 1826 je bil povi\xc5\xa1an v feldmar\xc5\xa1ala in leta 1828 postal vrhovni poveljnik ruske vojske proti Turkom._NEWLINE_Leta 1834 ga je kralj Prusije povzignil v kneza (F\xc3\xbcrst) Sayn-Wittgenstein-Ludwigsburg.'